**Referat af bestyrelsesmødet tirsdag den 7. marts 2016 kl. 2000 hos Lars, Valdemarsgade 1 B**

Til stede var Henrik, Ninna, Lars og Allan.

1. Godkendelse af referat fra sidste møde

*Godkendt*

1. Godkendelse af dagsordenen

*Godkendt*

1. Status på løsning af sagen med fugt i to medlemmers lejligheder.

*Allan har været i kontakt med den entreprenør som udfører arbejdet på naboejendommen. Han mangler at indsætte et tagvindue som skulle blive leveret i den kommende uge. Herefter er hans arbejde afsluttet. bbb-vvs vil få en murer til at se om vi har arbejder der kan udføres med fordel nu hvor stilladset er oppe. Det burde snart være muligt at opgøre vore udgifter som følge af vandskaden.*

1. Forberedelse af generalforsamling.

*Datoen blev fastsat til den onsdag den 13/4 kl. 1930 og stedet til Vesterbrogade 38, anden sal, hos Allan. Husreglerne blev drøftet i anledning af at der nu var mange altaner til gårdsiden, og den deraf følgende aktivitet i gårdrummet havde øget støjgenerne. Det blev vedtaget at opdatere husreglerne så dette forhold kom med. Ninna ville komme med forslag til en ændret ordlyd for at forelægge denne for generalforsamlingen. Det blev endvidere vedtaget at foreslå generalforsamlingen en arbejdsdag inden sommerferien.*

1. Status på Tv-signal fra You See.

*Arbejdet foregår stadig, men trækning af ledningerne skulle være afsluttet. You See skal have adgang til nogle kælderrun for at opsætte installationer. Hvis vi ikke kan få kontakt til de medlemmer der benytter rummene, vil låsen blive brudt op og erstattet af en anden. Nøglen til den nye lås lægges hos viveværten, og medlemmet bliver underrettet herom ved en seddel på kælderrummet.*

1. Standen af lejligheden i 1 A III t.v. – gennemførelse af el- og vvs-syn.

*Bestyrelsen arbejder på at få gennemført et el- og vvs-tjek.*

1. Fugtskade fra lejligheden 1 B femte t.h. – afsluttes?

*Skaden synes at være mindre alvorlig, og sagen afsluttes.*

1. Skilte på haner til lukning af vandforsyningen med angivelse af de afsnit der lukkes for.

*Der udestår fortsat nole skilte.*

1. Eventuelt

*Allan skal sende sin pulterrumliste, som ikke er helt fyldestgørende til den øvrige bestyrelse.*

*Henrik har et forbigående problem med at opdatere hjemmesiden med bestyrelsesreferater.*

*Næste møde fastsættes lige efter generalforsamlingen.*